Diari Oficial de la Generalitat Valenciana


Sumari del DOGV 7911, del 07-11-2016 (2016/8741)

LLEI 10/2016, de 28 d'octubre, de Modificació de la Llei 9/2010, de 7 de juliol, de la Generalitat, de Designació de Senadors o Senadores en Representació de la Comunitat Valenciana.
--------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/2016/10/28/10**

### Versions

 16/11/2017 - Actualitat  Text inicial: 08/11/2016 - 15/11/2017 

### Dades del document

Número de DOGV
:   7911

Data del DOGV
:   07-11-2016

Secció del DOGV
:   I. DISPOSICIONS GENERALS

Número del document
:   2016/8741


Data del document
:   28-10-2016

Organisme emissor
:   Presidència de la Generalitat

Tipus de document
:   Llei

Anàlisi jurídica

 Descriptors 

:   * Corts Valencianes
    * mandat electoral
    * legislació
    * incompatibilitat
    * votació
    * votació parlamentària
    * procediment parlamentari
    * parlamentari
    * Parlament regional
    * Cambra Alta

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Versió vigent: 16.11.2017 -**

 

**Llei 10/2016, de 28 d'octubre, de Modificació de la Llei 9/2010, de 7 de juliol, de la Generalitat, de Designació de Senadors o Senadores en Representació de la Comunitat Valenciana.**

 

[**(DOGV núm. 7911 de 07.11.2016)**](http://www.dogv.gva.es/datos/2016/11/07/pdf/2016_8741.pdf) **Ref. 008299/2016**

 

Sia notori i manifest a tots els ciutadans que Les Corts han aprovat i jo, d’acord amb el que establixen la Constitució i l’Estatut d’Autonomia, en nom del rei, promulgue la Llei següent:

 

 

PREÀMBUL

 

Des de l’entrada en vigor, fa ja quasi dues dècades, la Llei 3/1988, de 23 maig, de la Generalitat, de designació de senadors en representació de la Comunitat Valenciana, ha estat aplicada als set processos de designació de senadors o senadores duts a terme per les Corts a l’empara del que hi ha previst en l’article 69.5 de la Constitució, amb ocasió i immediatament després de les successives renovacions de les Corts verificades arran de les eleccions autonòmiques celebrades el 1991, 1995, 1999, 2003, 2007, 2011 i 2015 i als processos de designació verificats cada vegada que, a mitjan legislatura, ha calgut cobrir una plaça vacant al Senat.

La Llei 9/2010, de 7 de juliol, de la Generalitat, de designació de senadors o senadores en representació de la Comunitat Valenciana, a banda de l’actualització en la denominació de diferents institucions d’acord amb la reforma de l’Estatut que va entrar en vigor el 2006, va suposar la introducció d’un tràmit de compareixença prèvia. L’experiència parlamentària des de l’entrada en vigor de la Llei 9/2010 aconsella la supressió d’aquest tràmit a causa de la seua intranscendència efectiva i substituir-lo per un enfortiment de la capacitat de la cambra de rebre informació sobre la tasca desenvolupada pels senadors i senadores una vegada iniciat el seu mandat, garantint el dret dels grups parlamentaris a reclamar la seua compareixença seguint el procediment per als membres del Consell, sense necessitat d’acord per part de la Mesa i remarcant la seua obligatorietat. A més s’estableix una compareixença anual per informar a la cambra del seu treball.

L’experiència parlamentària també ha fet palesa la necessitat de regular els terminis per substanciar la cobertura de les vacants evitant una possible dilació que menyscapte els drets del grup parlamentari proponent i altere la composició del Senat.

 

**Article únic**

De modificació, supressió o creació de diferents articles, apartats i/o disposicions de la Llei 9/2010, tot substituint-ne la redacció i eventualment el títol, amb la redacció següent:

 

U. L’article 1 queda redactat de la manera següent: ****[1]****

Article 1. Objecte de la llei

Aquesta llei regula el procediment per a la determinació del nombre de representants al Senat que correspon designar a les Corts en nom de la Comunitat Valenciana, l’atribució als grups parlamentaris, la forma de presentació i la resta de tràmits per a la designació, les compareixences ***i la revocació, si escau, pel Ple de les Corts***, d’acord amb el que estableix la Constitució espanyola i l’Estatut d’autonomia de la Comunitat Valenciana.

 

Dos. L’article 9 queda sense contingut.

Article 9. Compareixença prèvia

Suprimit.

 

Tres. L’article 13 queda redactat de la manera següent:

Article 13. Mandat

1. El mandat de les persones designades, d’acord amb el que disposa aquesta llei, ho serà fins a la finalització de la legislatura de les Corts en la qual se’n va produir la designació. No obstant això, els senadors o les senadores en exercici continuaran en les seues funcions fins a la presa de possessió dels que hagen de substituir-los, tret del supòsit que coincidesca la dissolució del Senat i les Corts.

2. Si conclou la legislatura del Senat abans que concloga la legislatura de les Corts que va designar les senadores o els senadors, s’entendran confirmats en el càrrec pel temps que reste de la legislatura de les Corts.

3. ****[2]****

 

Quatre. L’article 14 queda redactat de la manera següent:

Article 14. Cessament

Els senadors o les senadores en representació de la Comunitat Valenciana cessen en el càrrec:

1. Per dissolució de les Corts Valencianes, sense perjudici d’allò establert en l’article 13 d’aquesta llei.

2. Per causa de mort, incapacitat, renúncia o qualsevol altre supòsit previst en la legislació electoral general.

3. Per la pèrdua de les condicions específiques d’inelegibilitat establertes en aquesta llei o per causa d’inelegibilitat no apreciada per la Comissió d’Estatut del Diputat i la Diputada amb anterioritat a la designació.

4. Com a conseqüència d’incompatibilitat apreciada i no esmenada de les previstes específicament en aquesta llei o en la Llei orgànica de règim electoral general.

5. ****[3]****

 

Cinc. ****[4]****

 

Sis. L’article 15 queda redactat de la manera següent:

Article 15. Vacants

1. Les vacants de senadors o senadores que pogueren esdevenir-se durant una mateixa legislatura de les Corts es cobriran de manera automàtica pels suplents corresponents, esmenades, si escau, les causes d’incompatibilitat.

En el cas de no existir suplents, les vacants seran cobertes per mitjà del procediment establert en aquesta llei.

2. Les vacants que s’esdevinguen seran cobertes amb la proposta prèvia del grup parlamentari que va proposar el senador o la senadora la substitució del o de la qual es tracte i se substanciaran, en tot cas, en el termini màxim de 20 dies des que s’esdevinga la vacant, seguint, en tot cas, el procediment establit en la present llei.

 

Set. L’article 16 queda redactat de la manera següent: ****[5]****

Article 16. Compareixences dels senadors o de les senadores

1. Els grups parlamentaris podran sol·licitar la compareixença dels senadors i de les senadores designats en representació de la Comunitat Valenciana perquè informen sobre temes relacionats amb l’activitat parlamentària, seguint el procediment que el Reglament de les Corts establesca per a les compareixences dels membres del Consell.

2.

3.

 

 

DISPOSICIÓ TRANSITÒRIA

 

**Única**

Els senador i senadores designats conforme la regulació anterior estaran sotmesos a allò que estableix la present llei amb excepció de les disposicions relatives al procediment de nomenament.

 

 

DISPOSICIÓ FINAL

 

Aquesta llei entrarà en vigor l’endemà de la publicació en el Diari Oficial de la Generalitat Valenciana.

 

Per tant, ordene que tots els ciutadans, tribunals, autoritats i poders públics als quals pertoque, observen i facen complir esta llei.

 

 

València, 28 d’octubre de 2016

 

El president de la Generalitat

XIMO PUIG I FERRER 

 

 

 

---

****[1]****L’incís destacat en negreta de l’apartat u de l’article únic «i la revocació, si escau, pel Ple de les Corts» és declarat inconstitucional i nul per la [**Sentència del Tribunal Constitucional 123/2017**](https://www.boe.es/buscar/doc.php?id=YNT-U-1023-51830), de 2 de novembre de 2017 que resol el recurs d’inconstitucionalitat 649-2017 (BOE núm. 278 de 16.11.2017)

****[2]****L’apartat tres.3 de l’article únic és declarat inconstitucional i nul per la [**Sentència del Tribunal Constitucional 123/2017**](https://www.boe.es/buscar/doc.php?id=JZG-H-7319-72029).

****[3]****L’apartat quatre.5 de l’article únic és declarat inconstitucional i nul per la [**Sentència del Tribunal Constitucional 123/2017**](https://www.boe.es/buscar/doc.php?id=COX-G-5825-88827).

****[4]****L’apartat cinc de l’article únic és declarat inconstitucional i nul per la [**Sentència del Tribunal Constitucional 123/2017**](https://www.boe.es/buscar/doc.php?id=TLW-B-9729-01197).

****[5]****L’apartat set. 2 i 3 de l’article únic són declarats inconstitucionals i nuls per la [**Sentència del Tribunal Constitucional 123/2017**](https://www.boe.es/buscar/doc.php?id=YAZ-T-1351-44333).


Còpia Permalink ELI